Regionsudvalgets udtalelse om "Kommissionens forslag til Rådets direktiv om EF-foranstaltninger til bekæmpelse af mund- og klovesyge og om ændring af direktiv 92/46/EØF"

(2003/C 256/06)

REGIONSUDVALGET HAR -

under henvisning til forslaget til Rådets direktiv om EF-foranstaltninger til bekæmpelse af mund- og klovesyge og om ændring af direktiv 92/46/EØF (KOM(2002) 736 endelig - 2002/0299 (CNS)),

under henvisning til Rådets beslutning af den 7. februar 2003 om i overensstemmelse med EF-traktatens artikel 265, stk. 1, at anmode om Regionsudvalgets udtalelse herom,

under henvisning til præsidiets beslutning af den 14. maj 2002 om at henvise det forberedende arbejde til Underudvalget for Bæredygtig Udvikling,

under henvisning til sin resolution om bekæmpelse af mund- og klovesyge, CdR 137/2001 fin(1),

under henvisning til betænkning fra Europa-Parlamentets Underudvalg om Landbrug og Landdistriktudvikling om forslaget til Rådets direktiv om EF-foranstaltninger til bekæmpelse af mund- og klovesyge og om ændring af direktiv 92/46/EØF (KOM(2002) 736 endelig - A5-0141/2003-2002/0299 (CNS)),

under henvisning til Europa-Parlamentets rapport om foranstaltninger til bekæmpelse af mund- og klovesyge i EU i 2001 og fremtidige foranstaltninger til forebyggelse og bekæmpelse af sygdomme hos dyr i EU A5-0405/2002 (2002/2153 (INI)),

under henvisning til "Response to the Reports of the Foot and Mouth Disease Inquiries by HM Government with the Welsh Assembly Government, Cm5637",

under henvisning til rapporten: "Foot and Mouth Disease: Lessons to be Learned Inquiry", juli 2002,

under henvisning til sit forslag til udtalelse (CdR 65/2003 rev.), som blev vedtaget af Underudvalget for Bæredygtig Udvikling den 28. april 2003 med Milner Whiteman, medlem af Bridgnorth District Council (UK/AE), som ordfører -

på sin 50. plenarforsamling den 2. og 3. juli 2003 (mødet den 2. juli) enstemmigt vedtaget følgende udtalelse.

1. Regionsudvalgets synspunkter

Regionsudvalget

1.1. understreger, at mund- og klovesyge er et dyrevelfærds- og dyresundhedsspørgsmål med negativ indvirkning på den måde, hvorpå landbosamfund fungerer økonomisk, socialt og miljømæssigt. Bekæmpelse og udryddelse af sygdommen er ikke kun et teknisk spørgsmål, men også et spørgsmål om styreform. De seneste udbrud viser, at medlemsstaterne ikke kan bekæmpe og udrydde mund- og klovesyge uden støtte fra de lokale og regionale myndigheder. Hvis ikke vi arbejder hen imod dette princip om fælles ansvar, som kræver, at de forskellige myndighedsniveauer samarbejder fuldt ud, vil vi ikke være i stand til at bekæmpe og udrydde fremtidige udbrud.

1.2. mener, at svigtende videnskabelige og myndighedsrelaterede resultater i forbindelse med bekæmpelse og udryddelse af mund- og klovesyge har direkte menneskelige følger. Selv på nuværende tidspunkt er der en kraftig nedgang i landbrugserhvervets rentabilitet i berørte områder, og store dele af landdistrikternes økonomi er stadig ødelagte.

1.3. mener, at forslaget til direktiv om bekæmpelse af mund- og klovesyge hovedsageligt er en teknisk foranstaltning. Det indeholder f.eks. ikke en genopretningsplan for landdistrikter, i hvilken sammenhæng lokale og regionale myndigheder spiller en vigtig rolle.

1.4. vil i sin udtalelse fokusere på de dele af forslaget, som påvirker lokale og regionale myndigheder direkte, i stedet for at kommentere alle tekniske foranstaltninger i direktivforslaget:

- de lokale og regionale myndigheders afgørende rolle i forbindelse med bekæmpelse og udryddelse af mund- og klovesyge,

- beredskabsplanlægning,

- bekæmpelsesforanstaltninger,

- bekæmpelses- og udryddelsesforanstaltningers indvirkning på miljøet og

- subsidiaritet og fleksibilitet.

De lokale og regionale myndigheders afgørende rolle i forbindelse med bekæmpelse og udryddelse af mund- og klovesyge

Regionsudvalget

1.5. forholder sig positivt til lovforslaget som et afgørende redskab til at bekæmpe og udrydde fremtidige udbrud af mund- og klovesyge.

1.6. mener, at det er nødvendigt med EU-lovgivning på området, da mund- og klovesyge udgør et problem på tværs af lokale, regionale, europæiske og internationale grænser.

1.7. mener, at de lokale og regionale myndigheder på meget positiv vis reagerede på og bidrog til de nationale bestræbelser på at bekæmpe og udrydde mund- og klovesyge i forbindelse med de seneste udbrud. De nationale myndigheder kunne ikke have løst problemet uden lokale og regionale myndigheders hjælp.

Beredskabsplanlægning

Regionsudvalget

1.8. erkender, at lokale og regionale myndigheders beføjelser varierer fra medlemsstat til medlemsstat, men mener, at de lokale og regionale myndigheder bør spille en vigtigere rolle i beredskabsplanlægningsprocessen. De seneste udbrud har vist, at disse myndigheder er nøgleaktører i bekæmpelses- og udryddelsesprocessen.

1.9. mener, at der bør lægges større vægt på udviklingen af en velfunderet kommunikationsstrategi i forslagene til beredskabsplanlægning. En af de vigtigste erfaringer, der kan drages fra de seneste udbrud, er, at de nationale myndigheders kommunikation med andre myndighedsniveauer og med befolkningen var utilstrækkelig, hvilket forsinkede bekæmpelsen og udryddelsen af sygdommen.

1.10. mener, at kommunikationsstrategier bør gøre bedre brug af lokale og regionale myndigheders kræfter til at formidle budskaber og oplysninger til offentligheden. I forbindelse med de seneste udbrud var de lokale og regionale myndigheder en pålidelig informationskilde for lokalbefolkningen, og de er også vigtige på grund af deres afgørende lederrolle i lokalsamfundet.

1.11. er - selvom det erkender, at hovedformålet med beredskabsplanerne er at udrydde mund- og klovesyge - enig med Europa-Parlamentet i, at der bør tages hensyn til de økonomiske konsekvenser for den lokale økonomi og de sociale og psykologiske konsekvenser for folk, der berøres af bekæmpelsesforanstaltningerne. Beredskabsplanerne bør også omfatte en evaluering af sygdomsbekæmpelsens betydning for sikringen af andre offentlige tjenesteydelser.

Bekæmpelsesforanstaltninger

Regionsudvalget

1.12. går stærkt ind for Rådets afvisning af en tilbagevenden til profylaktiske vaccinationer.

1.13. går ikke ind for, at der skal være undtagelser i forbindelse med bekæmpelsesforanstaltningerne for en bedrift, der består af to eller flere produktionsenheder. Forsigtighedsprincippet bør gælde på grund af mulige forsinkelser med hensyn til forsøgsresultater og risiko for smitteoverførsel, hvilket ville umuliggøre en hurtig udryddelse af sygdommen.

1.14. mener, at forsigtighedsprincippet er af afgørende betydning, hvis man skal forhindre, at sygdommen spredes til EU. Storbritanniens undersøgelse af udbruddets begyndelse viste, at illegalt importeret dyrefoder, produceret af angrebet affaldskød, kunne være kilden til infektion. Regionsudvalget ønsker at se en stærkere reference til bekæmpelsen af mund- og klovesyge ved EU's grænser. Nogle lande som Nederlandene og Irland førte en streng kontrol med tredjelande, hvorimod Det Forenede Kongeriges foranstaltninger var mindre strenge.

1.15. går stærkt ind for smittespredningshæmmende vaccinationer frem for beskyttelsesvaccinationer. Dette skyldes, at det muliggør en forbedring af landdistrikternes økonomi hurtigere efter udryddelsen af sygdommen, selvom det på kortere sigt resulterer i en mere omfattende nedslagning.

1.16. mener, at fordelene ved at benytte køkkenaffald til dyrefoder langt overgås af de risici, der er ved et udbrud af mund- og klovesyge.

1.17. går ind for, at erstatningsreglerne revideres for at understøtte sygdomsbekæmpelsesstrategien. Dette skal sikre, at de forskellige bekæmpelsesmetoder ikke medfører forskellige erstatningsniveauer, som går imod en hurtig bekæmpelse af sygdommen.

Bekæmpelses- og udryddelsesforanstaltningers indvirkning på miljøet

Regionsudvalget

1.18. støtter det nye bortskaffelseshierarki - forbrænding og efterfølgende deponering - men mener, at bortskaffelsen bør ske så tæt på infektionsstedet som muligt for at minimere flytningen og dermed yderligere fare for smitte.

1.19. mener, at beredskabsplanlægning bør omfatte lokale myndigheders viden om deres eget lokalområde og om, hvilken indvirkning bortskaffelse kan have på miljøet.

1.20. mener, at beredskabsplanlægning bør omfatte overvågning af bortskaffelsens indvirkning på lokalmiljøet.

Subsidiaritet og fleksibilitet

Regionsudvalget

1.21. støtter behovet for en række minimumsstandarder og medlemsstaternes ret til at indføre strengere bekæmpelses- og udryddelsesforanstaltninger.

1.22. mener, at beslutningen om at indføre nødvaccinationer bør være et fælles ansvar frem for Kommissionens ansvar alene.

2. Regionsudvalgets henstillinger

Henstilling 1

Artikel 18

>Oprindeligt forslag>

Artikel 18

>Ændret forslag>

>S>(Hele artikel 18 udgår)>/S>Forsigtighedsprincippet skal anvendes, og der skal ikke være undtagelser for bedrifter, der består af forskellige epidemiologiske produktionsenheder.

Begrundelse

Regionsudvalget går ikke ind for, at der skal være undtagelser i forbindelse med bekæmpelsesforanstaltningerne for en bedrift, der har to eller flere produktionsenheder. Forsigtighedsprincippet bør gælde på grund af mulige forsinkelser med hensyn til forsøgsresultater og risiko for smitteoverførsel, hvilket umuliggør en hurtig udryddelse af sygdommen.

Henstilling 2

Artikel 19b (ny)

>Ændret forslag>

Begrundelse

Regionsudvalget er - selvom det erkender, at hovedformålet med beredskabsplanerne er at udrydde mund- og klovesygen - enig med Europa-Parlamentet i, at der bør tages hensyn til de økonomiske konsekvenser for den lokale økonomi og de sociale og psykologiske konsekvenser for folk, der berøres af bekæmpelsesforanstaltningerne.

Henstilling 3

Artikel 50.3

>Oprindeligt forslag>

>Ændret forslag>

Begrundelse

Regionsudvalget mener, at beslutningen om at indføre nødvaccinationer bør være et fælles ansvar frem for Kommissionens ansvar alene.

Henstilling 4

Artikel 74.1.1 (ny)

>Ændret forslag>

Begrundelse

Regionsudvalget erkender, at lokale og regionale myndigheders beføjelser varierer fra medlemsstat til medlemsstat, men mener, at de bør spille en vigtigere rolle i beredskabsplanlægningsprocessen. De seneste udbrud har vist, at de lokale og regionale myndigheder er nøgleaktører i kontrol- og bekæmpelsesprocessen.

Henstilling 5

Artikel 76.1.1 (ny)

>Ændret forslag>

Begrundelse

Regionsudvalget erkender, at lokale og regionale myndigheders beføjelser varierer fra medlemsstat til medlemsstat, men mener, at de bør spille en vigtigere rolle i beredskabsplanlægningsprocessen. De seneste udbrud har vist, at de lokale og regionale myndigheder er nøgleaktører i kontrol- og bekæmpelsesprocessen.

Henstilling 6

Bilag XVII Kriterier og krav gældende for beredskabsplaner, betragtning nr. 1.1 (ny)

>Ændret forslag>

(1.1) Det skal sikres, at nationale myndigheder kan foretage en fuld høring af lokale og regionale myndigheder i forbindelse med udviklingen og gennemførelsen af beredskabsplanlægningsforanstaltninger.

Begrundelse

Regionsudvalget erkender, at lokale og regionale myndigheders beføjelser varierer fra medlemsstat til medlemsstat, men mener, at de bør spille en vigtigere rolle i beredskabsplanlægningsprocessen. De seneste udbrud har vist, at de lokale og regionale myndigheder er nøgleaktører i kontrol- og bekæmpelsesprocessen.

Henstilling 7

Bilag XVII Kriterier og krav gældende for beredskabsplaner, betragtning nr. 15 (ny)

>Ændret forslag>

(15) Under beredskabsplanlægningen bør der udvikles strategier til evaluering af bekæmpelsesmekanismers betydning for sikringen af andre offentlige tjenesteydelser.

Begrundelse

Beredskabsplanerne bør også omfatte en evaluering af sygdomsbekæmpelsens betydning for sikringen af andre offentlige tjenesteydelser. Under det sidste udbrud berørte bekæmpelsesmekanismer andre af lokalmyndighedernes vigtige serviceområder som f.eks. uddannelse og social service. Denne tilgangsvinkel tillader stor kontrol, men gør det muligt for lokale samfund at fungere med forsvarligt planlagte offentlige tjenesteydelser.

Bruxelles, den 2. juli 2003.

Albert Bore

Formand for

Regionsudvalget

(1) EFT C 107 af 3.5.2001, s. 1.